text:
«Daşoguz» üçünji ýeňşini gazandy, Mary derbisinde ýeňiji ýene-de «Merw»
Ýokary liganyň 30-njy tapgyrynyň ikinji gününde duşuşyklaryň üçüsi geçirildi. Olaryň biri Aşgabatda, biri Baýramalyda, ýene bir hem Daşoguz şäherinde boldy.
Aşgabatda geçirilen «Altyn asyr» — «Şagadam» duşuşygyna, megerem, tapgyryň oýny diýibem bileris. Çünki bu iki toparyň arasynda şu möwsümde geçirilen duşuşyklaryň ählisi hem juda çekeleşikli boldy. Üstesine-de möwsümde «Altyn asyry» ýeňip bilen ýeketäk topar hem «Şagadamdy».
«Kenarlylar» bu gezek ilki bolup hasaby açdylar. Geçen tapgyrda «Energetik» bilen bolan oýunda hem toparyny öňe çykaran Yhlas Magtymow şol başarnygyny ýene-de gaýtalady. Şeýlelikde, duşuşygyň 35-nji minudynda geçirilen gol bilen myhmanlar öňe saýlandylar. Hatda birinji ýarym hem şu hasap bilen tamamlandy.
Ýazguly Hojageldiýewiň şägirtleri ikinji ýarymda tijendiler. Yzygiderli geçirilen hüjümleriň biri 53-nji minutda miwesini berdi. Hasaby Didar Hajyýew deňledi. Ýöne şundan soň duşuşykda hasaby artdyrmak toparlaryň hiç birine-de başartmady. «Altyn asyr» bilen «Şagadamyň» möwsümdäki dördünji oýny deňlik bilen tamamlandy.
Şeýlelikde, şu ýyl «aragatnaşykçylar» «kenarlylary» öz meýdanynda ýeňip bilmediler. Türkmenbaşy şäherindäki duşuşyklaryň ikisem «Altyn asyryň» peýdasyna tamamlandy.
...Baýramaly şäherinde Mary derbisi geçirildi. Ýokary liganyň täze wekili «Energetik» «şäherdeşi» bilen möwsümde iň soňky gezek duşuşdy. 34-nji minuda çenli deňeçer dowam eden duşuşykda hasaby ilkinji bolup ýer eýeleri açdylar. 34-nji minutda Mekan Nasyrowyň dürs ýerine ýetiren 11 metrlik jerime urgusy «Energetigi» öňe çykardy. Şonda 10 minut çemesi soňrak «Energetigiň» öz derwezesine hem 11 metrlik jerime berildi. «Merwiň» «penaltisti» Begenç Alamow, hemişe bolşy ýaly, bu gezek hem jerimäni ussatlyk bilen ýerine ýetirip, hasaby deňledi. Şondan soň tä 81-nji minuda çenli hasaby artydyrmak toparlaryň ikisine-de başartmady. Ýöne futbol soňkuja sekuntlarda hem hasabyň üýtgäp bilýänligi üçin hem gyzykly. Duşuşygyň esasy wagtynyň tamamlanmagyna 9 minut galanda Tirkiş Muhammetberdiýew dörän mümkinçilikden dürs peýdalanyp, myhmanlary öňe çykardy. Şeýlelikde, oýun «Merwiň» peýdasyna tamamlandy.
...Günüň üçünji bir duşuşygynda bolsa «Daşoguz» öz meýdanynda HTTU-dan üstün çykdy. Duşuşykda ähli zat HTTU-nyň tersine gitdi diýip bolar. 24-nji minutda Orazberdi Myradow 11 metrlik jerime urgusyny dürs ýerine ýetirip bilmän, hasaby açmaga bolan mümkinçiligi elden gidirdi. Tä soňky minutlaryna çenli 0:0 hasabynda dowam eden duşuşykda, ahyr soňy Elzar Kurbanow ýer eýelrini öňe çykardy. Esasan, HTTU-nyň artykmaçlygy bilen geçen duşuşykda ýer eýelri dörän az sanly mümkinçilikleriň birinden peýdalanyp, möwsümdäki üçünji ýeňşini gazandylar.
Şeýlelikde, 30-njy tapgyr deňlikleriň tapgyry boldy. 5 duşuşygyň 3-si deňlik bilen tamamlandy. Bir oýunda myhmanlar, ýene birinde-de ýer eýeleri ýeňiş gazandy. Ýene bir üýtgeşme hem «Daşoguzyň» möwsümde ýygnan utuklarynyň sanyny 10-dan geçirmegidir.
Türkmenistanyň Ýokary ligasy:
30-njy tapgyryň duşuşyklary (21-nji oktýabr):
«Daşoguz» 1 — 0 HTTU
Gol: 1-0, Elzar Kurbanow.
«Altyn asyr» 1 — 1 «Şagadam»
Gollar: 0-1, Yhlas Magtymow 35’ 1-1, Didar Hajyýew 53’
«Energetik» 1 — 2 «Merw»
Gollar: 1-0, Mekan Nasyrow 34 (penalti); 1-1, Begenç Alamow 45+2 (penalti) 1-2, Tirkiş Muhammetberdiýew 81’.
21-nji oktýabrdaky duşuşyklardan soň ýaryş tertibiniň ýagdaýy:
«ALTYN ASYR» 28/71
«BALKAN» 29/57
«AHAL» 29/48
«AŞGABAT» 29/46
«ŞAGADAM» 29/45
«MERW» 29/38
HTTU 28/36
«HAZYNA» 27/31
«ENERGETIK» 29/15
«DAŞOGUZ» 29/11
Iň köp pökgi geçiren futbolçylar:
1. Myrat Ýagşyýew, «Balkan», 27 gol;
2. Süleýman Muhadow, «Altyn asyr», 23 gol;
3. Altymyrat Annadurdyýew, «Ahal», 22 gol;
4. Berdi Şamyradow, «Aşgabat», 18 gol;
5. Hemra Amanmämmedow, «Şagadam», 16 gol.


c: text/html

text:
Hytaýyň döwlet mediasynyň maglumatlaryna görä, Hytaýyň gündogar kenarynda ýük gämisi bilen çaknyşmagy zerarly ýangyna uçran Eýranyň nebit daşaýjy tanker gämisine partlamak we gark bolmak howpy abanýar.
8-nji ýanwarda üç ýurduň halas edijileri tankeriň ýitirim bolan 32 agzasyny gözleýärler.
Eýranyň resmileriniň 8-nji ýanwarda aýtmagyna görä, ýanýan gäminiň bir ekipaž agzasynyň jesedi tapylypdyr we şahsyýetini anyklamak üçin Şanhaýa iberilipdir.
Häkimiýetler 6-njy ýanwarda 30 sany eýranlyny we bir bangladeşlyny tapmak, şeýle-de güýçli ýanýan tankeriň daşyndaky zäherli gazlaryň ýaýramagynyň öňüni almak boýunça iş geçirýärler.
Eýran tarapyndan dolandyrylýan “Sançi” atly tanker Hong Kongda hasaba duran “CF Crystal” atly ýük gämisi bilen Hytaýyň Şanhaýyň golaýyndaky kenaryndan 300 metr uzaklykda çaknyşdy. Eýranyň tankeri 136000 tonna, ýagny umumy bahasy 60 million amerikan dollarlyk 1 million barrele barabar nebit alyp barýardy.

robotstxt: allowed

filter: keep


text:
Aktual Analiz
Aztek, Inka we Maýa medeniýetleri
Aztek, inka we maýa ýaly beýleki medeniýetleriň ylymda hem-de medeniýetde ýeten sepgidi täze açyşlar bilen ýüze çykýar. Arheologik gazuw-agtaryşlar we şol gazuw-agtaryşlardan tapylan tapyndylaryň üstünde edilen işler konkretleşdigi saýyn, şu günki medeniýetiň mirasdarlary bolan bizi diýseň geň galdyrmaga dowam edýär.
İnjenerçilik, astronomiýa we lukmançylyk uğurlarynda ýetilen sepgitler diýseň uly. Durmuşyň birnäçe uğurlarynda ýeten sepgidine biz şu günki günde-de ýetip bilemizok. Onda-da matematika, geometriýa we astronomiýa ýaly ylymlarda döwrebap alymlaryň hyrçyny dişletjek sepgitlere ýetendikleri anyklanýar.
Älem giňişligi, galaksi, planetalaryň ýeri we olaryň alyslyklary bilen bagly işler döwrebap tehnologik serişdeler arkaly zordan kesgitlenilip bilinýär. Aradan geçen müňlerçe ýyla garamazdan ylymda ýetilen sepgitden nähili öňe geçendikleri entek kesgitlenilmedi.
Alymlaryň geçiren beýleki bir işi bolsa şol ägirt medeniýetleriň nähili ýok bolandygy barasynda.
Adamzady entegem haýran galdyrmaga dowam edýän şol medeniýetiň we tehnologiýanyň nähili ýok bolandygy barada anyk delil ýok. käbir tezislere görä köpçülikleýin adam pidalaryna sebäp bolan hassalyklar şol medeniýetleri ortadan aýyrypdyr.
Beýleki bir tezis bolsa bar bolan görkezijilere esaslanyp, şol medeniýetlerin agyr uruşlardan soň ýok bolandygy barasynda.
Meniň pikirimçe ikinji garaýyş ýerlikli ýaly. Hem şol tezislere barada käbir deliller hem bar.
Aslyna seredilende adamzadyň soňky 200 ýyllyk taryhyna ser salynanda şol tezisiň ýerliklidigine doly göz ýetirmek mümkin.
Maýanyň emele gelişi we ýaýramagy, 1-nji we 2-nji Jahan uruşlarynda onlarça million adamyň gyrylmagy bu meselede bizde bir garaýyşyň ýüze çykmagyna goşant goşup biler. Emma gynansagam şu günki günde adamlaryň ata-babalarynyň başdan geçiren pajygalaryndan degerli netije çykarmandygyny görmek bolýar.
Daş-töweregimize ser salanymyzda dünýäniň çar tarapynda ýarag täjirlerini görmek mümkin. İň bir garaşylmadyk ýerde, ýurtda ýarag täjiri bilen gabatlaşmak ähtimal.
Bir sagat ozal “adamzat üçin” beýik maksatlarla bilen işleýän, uruşdan ejir çekenlere el uzadan ýurtlarda birbada terrizmiň hemaýatkärine öwrülip bilýär.
Dünýäniň çar tarapynda din, kowum ýa-da döwlet dolanşygy tapawudyny goýmazdan ähli ejir çekýänlere kömek bermek üçin iş alyp barýan ynsanperwer guramasy birdenkä şeýtana öwrülýär.
Mysal üçin bir ganhor, hökmürowan medeniýete eýe adamlary öldürende dessine terrorçy atlandyrylýar. Beýleki tarapdan şol hökmürowan medeniýete degişli adam, ybadat edip metjitden çykanlary ýaş-garry, aýal-erkek diýmän öldürende ol “ýeke möjek” bolýar duruberýär.
Şu günki günde şol hökmürowanlar terrorizmi goldamakda aýyplan ýurtlaryna onlarça milliard dollarlyk ýarag satandan soň olary şol gara sanawda çykarýarlar.
Dünýäniň iň asuda, emma edik şonuň ýaly hem söwda-da güýçli pozisiýa eýeleýän sebitlerde terror aksiýalary birdenkä ýüze çykýar.
Ýa-da hökmürowan ýurduň basyşlaryna boýun egmän halatyňyzda birdenkä şäherleriňizde, adalaryňzda topar-topar terrorçylar peýda bolýar. Filippin onuň iň aýdyň mysaly.
Dünýäniň günortasyndan demirgazygyna çenli ähli ýere ýarag üýşürilýär. İň bir sofistiki we iň howply ýaraglary üýşürme bäsleşigine goşuldy ähli hökmürowanlar. Tehnologiýa we ellerindäki sermaýa daýanyp dünýäni alow topuna öwürýärler.
Biz bolsa kompýuter oýunlaryna tomaşa edýan ýaly şol päliazgynlyga hiç hili çäre görüp bilemizok.
Bilip, görýändigimize garamazdan dünýewi kyýamada tarap barýarys.
Alymlar emele beýni ýasanda adamlar şu soragy sorapdy; “Robotlar gözegçiligi ele alyp, adamzadyň soňuny getirip bilermi?”
Ol tas mümkin däl diýsek ýalňyş bolmaz. Çünki emeli beýnä duýgy ornaşdyrmak şu günki we geljekki asyrlaryň tehnologiýasy bilen mümkin däl ýaly görünýär. Emma güýjüň hökmürowanlygy bilen aňy duran adamlar biziň medeniýetimiziň soňuna çykyp biler. Ýagny öz duýgularymyz öz soňumyza çykjaga meňzeýär.
Hawa, biz şu günki günde inkalaryň, maýýalaryň medeniýetleriniň derejesine golaýladyk. Genetikada we biologiýada hyýalyň çäklerinden öte geçdik. Şol üstünligi plýuralist dünýä üçin peýdalanmagyň ýerine adamlary öldürmek we olary hökmürowanlygymyzy artdyrmak üçin peýdalanýarys.
Şu günki günde ähli ýurtlaryň bir ýyllyk goranyş çykdajylary bilen dünýädäki açlyk we ýoksullyk meseleleriniň çözüljekdigini bilýäňizmi?
İnkalar, azketler, maýýalar we beýleki medeniýetleri guranlaryň genlerini göterýäris. Ýagny biz şolaryň agtyklary.
Köp sanly ugurda şolaryň derejesine ýetip bilmändigimize garamazdan gynansagam harsydünýäligiň we men-menligiň ýesirine öwrülip, medeniýetimizi ölüm maşynyna öwürmegiň hötdesinden gelmegiň bäriýanyna ýetdik.
Men ata-babalarymyzyň hem onlarça müň ýyl ozal medeniýetlerini harsydünýäliklerine we men-menlige gurban edendiklerini pikirlenýärin.


text:
Hormatly jenap Prezident!
Ermeni-azerbaýjan dawasyny çözmekde öňe gidişligiň ýoklugy sebäpli Size öz çuňňur ynjalyksyzlygymy bildiresim glýär. Azerbaýjanyň territorial bütewiligi ozalkysy ýaly bozulan ýagdaýda bolup, basyp alynan azerbaýjan ýerleriniň 20 göterimi heniz hem ermeni ýaragly güçleriniň ygtyýarynda bolup galýar, öz dogduk mekanyndan zorluk bilen kowulan azerbaýjan bosgunlaryň bir milliony ynha indi bäş ýyldan bäri köp horluklary başyndan geçirýär. BMG-nyň ermeni ýaragly güçleriniň basyp alynan ýerlerden çykarylmagyny talap edýän 822, 853, 874, 884 belgili ykrarnamalary ýerine ýetirilmeýär.
Mälim bolşuna görä, 1992-nji ýylyň maý aýynda OBSÝe-niň Minskdäki topary döredilip, geljek ýaraşyk maslahatynyň mandaty bellenildi. Maslahatda Ermenistan we Azerbaýjan dawanyň taraplary diýip, Nagornyý Karabahyň azerbaýjan we ermeni jemgyýetleri bolsa, degişli taraplar diýip hasap edildi. Oňa garamazdan, Ermenistan Respublikasynyň 1988-nji ýylda başlan Azerbaýjana garşy çozuşy dowam edip, Nagornyý Karabah awtonom welaýaty bilen bir hatarda Azerbaýjanyň ýene ýedi sany uly etraplary basyp alyndy.
Geçen ýedi ýylyň dowamynda, Minskdäki toparyň çäklerindäki gepleşikleriň netijeli geçmegi ugrunda tagalla bary edildi. Emma Ermenistan Respublikasynyň meselä bolan destruktiw garaýşy sebäpli gepleşikler elmydama petige diräp, hiç hili peýdaly netijeler bermedi.
Dawanyň parahatlyk bilen çözülmegi ugrunda eden tagallalarymyzyň we ol tagallalaryň Minskdäki topar tarapyndan goldanmagy netijesinde, 1994-nji ýylyň maý aýynda, häzirki wagta çenli dowam edýän, atyşygy besetme düzgüniň girizilmegi gazanyldy. 1994-nji ýylyň dekabyr aýynda OBSÝe-niň Budapeştde geçirilen maslahatynda kabul edilen, sebite gelip, ýaragly dawanyň netijeleriniň ýok edilmegini üpjün etjek köpmilletli halkara güçleriň döredilmegi baradaky karary, şeýle hem 1996-nji ýylyň dekabyr aýynda OBSÝe-niň Lissabonda geçirilen maslahatnda kabul edilen we ýaraşyk şertnamasyna gol çekilenden soň dawany çözmegiň halkara hukuk esasyny kesgitlän kararlary ermeni-azerbaýjan dawasynyň adalatly çözülmeginde juda möhüm ägirt syýasy üstünlik diýip hasap etmek bolar. Emma Ermenistan Respublikasynyň dowam etdirýän obstruksiýasynyň hem-de OBSÝe-niň ony tertibe çagyrmaga ukypsyzlygynyň netijesinde, ol maslahatlaryň kararlary ýerine ýetirilmedi.
Mälim bolşuna görä, 1997-nji ýylyň 1-njy iýunynda OBSÝe-niň Minskdäki toparyna bile başlyklyk edýän Russiýa, ABŞ we Fransiýa dawany çözmegiň Lissabonda kabul edilen ýörelgelere esaslanyp, ýaragly dawanyň bes edilmegi we Nagornyý Karabahyň statusynyň kesgitlenilmegi diýen iki bölümden ybarat bolan hemmetaraplaýyn ylalaşygyň taslamasyny hödürlediler. Azerbaýjan tarapy ol teklipleri kabul etdi, emma Ermenistan olar babatda öz närazylygyny bildirdi. Ermenistan Azerbaýjan Respublikasynyň territorial bütewiligini ykrar etmegi islemän, şeýle hem Nagornyý Karabahyň statusynyň Minskdäki maslahatynyň çagyrylyşyna çenli kesgitlenilmeginiň ýol berilmezligine salgylanyp, bile başlyklyk edýänleriň tekliplerini ret etdi. Gepiň gerdişine görä, 1997-nji ýylyň 20-nji iýunynda ABŞ-nyň Denwer şäherinde geçen duşuşygyň barşynda, Russiýanyň, ABŞ-nyň we Fransiýanyň prezidentleriniň ýörite beýannama arkaly bu teklipleri goldaýandyklaryny bellemeklerini bilmelidiris.
1997-nji ýylyň 19-njy sentýabyrynda Minskdäki toparyna bilelikde başlyklyk edýänler dawanyň tapgyrlaýyn çözülmegini göz öňünde tutýan täze we Lissabonda geçen maslahatdan soň ikinji teklibi orta atdylar. Bu teklibe laýyklykda, birinji tapgyrda, Laçyn etrapdan başga Azerbaýjanyň öňki Nagornyý-Karabah awtonom welaýatynyň administratiw çäkleriniň daşynda ýerleşýän alty sany basyp alynan etraplaryň boşadylmagy, şeýle hem parahatçylygy goramaklyga, bosgunlary boşadylan ýerlere gaýtaryp getirmeklige hem-de urşuň netijesinde weýran edilen Ermenistanyň we onuň basyp alan Nagornyý-Karabah welaýatynyň ýaşamaklygyna möhüm bolan kommunikasiýalary dikeltmeklige gönükdirilen OBSÝe-niň operasiýasynyň amala aşyrylmagy göz öňünde tutulýar. Ondan soňra ikinji tapgyrda, ýaragly dawanyň netijeleriniň ýok edilmeginden soň taraplar Nagornyý Karabahyň Azerbaýjanyň düzüminde statusyna garap, onuň howpsuzlygy ugrunda çäreler görmelidi.
1997-nji ýylyň 10-njy oktýabyrynda Strasburg şäherinde Azerbaýjan we Ermenistan iki ýurduň prezidentleri derejesinde gepleşikleri 1997-nji ýylyň 19-njy sentýabyrynda orta atylan teklipleriň esasynda dowam etmeklige razy boldular we bu ýagdaý dawanyň adalatly çözülmegi üçin alynyp barylýan gepleşiklerde üstünlik gazanmaklygynyň mümkinçiligini berdi. Emma soňra Ermenistanyň Prezidenti Lewon Ter-Petrosýanyň wezipesinden aýrylyp, Ermenistanyň täze ýolbaşçylarynyň bu mesele babatyndaky garaýşlarynyň has ýowuzlanmagy şol adalatly esasda geçiriljek gepleşikleriň teklip edilmegini puja çykardy.
Uzaga çeken arakesmeden soň Minskdäki topara bilelikde başlyklyk edýänler, ähtimal, gepleşikleri ýaňadan ýola goýmak maksady bilen, 1997-nji ýylyň 9-njy noýabyrynda azerbaýjan tarapynyň tamasyny ödemedik we gepleşikleriň dowam edilmegine mümkinçilik bermedik üçinji teklibi orta atýarlar. Bu teklip dünýä tejribesinde bolmadyk «umumy döwlet» pikirine esaslanyp, OBSÝe-niň geçen iki maslahatynda tassyklanan karardyr esaslardan gelip çykýan nukdaýnazardan dänme boldy. Hakykatda, bu teklipler Nagornyý Karabahy respublika görnüşindäki döwlet territorial gurluşy hökmünde bölüp aýyrmak bilen, oňa oýlanyp tapylan «umumy döwletiň» çäklerinde Azerbaýjan bilen deň derejedäki statusy berýär. Şol bir wagtyň özünde, «umumy döwlet» Azerbaýjanyň halkara derejesinde ykrar edilen çäklerinde dörediljekdigine salgylanma Azerbaýjanyň territorial bütewiligine we özbaşdak boljakdygyna güwä geçmeýär, aslynda, bu ýagdaýlary bozýar.
Araçylaryň oýlanyşyksyz hereketleri, gürrüňsiz, dawanyň çözülmegine uly zelel ýetirip, ony yza çekdi diýip hasaplaýaryn. Bu ýagdaý bolsa, hususan hem, Russiýa Federasiýasynyň tutanýerli ýagdaýda Ermenistan Respublikasyny ýaraglandyrmagy dowam etmegi sebäpli, bizde çuňňur ynjalyksyzlyk döredýär. Russiýa tarapyndan Ermenistana bahasy ABŞ-nyň bir milliard dollaryna barabar bolan ýaragyň bikanun berilmeginden soň МИГ-29 uçarlaryň we С-300 raketalaryň iýberilmegi onuň anyk subutnamasy bolup durýar.
Meniň pikirimçe, eger bilelikde başlyklyk edýänler tarapyndan töwekgellik görkezilmese, ABŞ-nyň, Russiýanyň we Fransiýanyň baştutanlary tarapyndan netijeli çäreler görülmese, onda ermeni-azerbaýjan dawanyň adalatly çözülmegini gazanyp bolmaz. Lissabonda geçen maslahatda kabul edilen we olara dünýäniň 53 döwleti tarapyndan ses berilen üç sany esas aýratyn ähmiýete eýedir.
Hormatly jenap Prezident, bularyň ählisini nazara almak bilen, Size OBSÝe-niň Minskdäki toparyna bilelikde başlyklyk edýänleriň biri hökmünde ýüzlenip, Ýewropada durnuklylyga we parahatçylyga abanýan howpuň gözbaşy bolan we uzaga çeken bu dawanyň Lissabonda geçen maslahatda kabul edilen ýörelgeleriniň esasynda çözülmegi üçin edýän tagallalaryňyzy we ýurduňyzyň daşarky syýasat edarasynyň işini güýçlendirmegiňizi Sizden tutanýerlilik bilen haýyş edýärin.
Hormatlamak bilen,
Azerbaýjan Respublikasynyň Prezidenti
Geýdar Aliýew
«Bakinskiý raboçiý» gazeti, 1999-nji ýylyň 17-nji apreli
ERMENI-AZERBAÝJAN NAGORNYÝ KARABAH KONFLIKTI


text:
Täze jaý toýlary
Ýurdumuzyň baş şäheri болан пайтагтымыз Ашгабадыň çäkleriniň giňelmegi hem-de onuň ýaşaýjylarynyň sanynyň artmagy göz öňünde tutulyp, işlenip taýýarlanylan durmuş ähmiýetli taslamalar üstünlikli durmuşa geçirilýär. Ýaşaýyş jaýlaryň gurluşugy iň ýokary dünýä ölçegleriniň derejesinde görlüp-eşidilmedik gerime eýe boldy. Muňa mysal hökmünde 29.06.2017-nji ýylda “Парахат-7” йашайыш топлумында dabaraly açylan Türkmenistanyň Сenagatçylar we Тelekeçiler birleşiginiň agzalary “Аˀйып бина”, Оˀар Азийа”, “Йелкен гурлушык”, “Йаňы Йап” hususy gurluşyk kärhanalary tarapyndan 9 gatly döwrebap monolit görnüşinde gurlan, jemi 684 öýli 16 sany ýaşaýyş jaýynyň dabaraly ýagdaýda açylyp, шол öýler Aşgabat şäheriniň abadanlaşdyryş işleriniň çäklerinde ýaşaýyş jaýlary sökülmäge degişli edilen hojalyklara dabaraly ýagdaýda paýlanyldy.
Döwrebap ýaşaýyş jaýyna göçüp gelmek bagty miýesser eden raýatlar bu ýerde döredilen şertler, halkymyzyň ýaşaýyş-durmuş derejesini yzygiderli ýokarlandyrmak ugrunda edilýän alada, aňrybaşy amatly şertlerde täze jaý edinmäge döredilen mümkinçilikler üçin Arkadag Prezidentimize tüýs ýürekden hoşallyk bildirýärler.
Ýaşaýyş jaýlaryň gurluşygynyň giň gerime eýe bolmagy netijesinde Aşgabatda her ýylda müňden gowrak maşgala ähli amatlyklary özünde jemleýän döwrebap ýaşaýyş jaýlaryna göçüp gelýärler.
TDUmaksat


text:
Bambuk däneliler maşgalasyna degişli bolup, onuň bir-birinden tapawutly birnäçe görnüşi bar. Diýseň köp peýdalanylýan ösümligiň Aziýa, Afrika, Demirgazyk we Günorta Amerika ýurtlarynda dürli görnüşleri ösdürilýär. Bambugyň häzirki wagtda köp islegden peýdalanýan görnüşiniň ýogynlygy 80 sm, uzynlygy 38 metre ýetýär. Bambugyň gülli görnüşlerine seýrek duş gelinýär. «Hindi gamyşy» diýlip tanalýan bambuk iki topara bölünip, birinjisi, agaja meňzeş tagtapisint gabykly, inçe ýaprakly, ulurak gülli, ikinjisi, ota meňzeş, boýy 1 metr bolýar.
Bambuk dokma, azyk senagatynda, mebelleri we öý goşlaryny ýasamakda giňden peýdalanylýar. 120 ýyla çenli ýaşaýan bambugyň suwuny hepdede bir gezek täzeläp durmak onuň gowy ösmegine ýardam edýär.


text:
Iň täzeler
- Amoli Larijani:Amerikanyň soňky gadaganlyklarynyň garşysynda Eýran parhsyz oturmaz
- musulman ýurtlaryň parlamentara konferensiýasynyň umumy ýygnagy öz işine başlady
- Eýran bilen Türkmenistanyň parlament başlyklary duşuşdylar
- Siriýanyň daşary işler ministrligi Amerikanyň harby hereketini ýazgardy
- Eýranda umumy matam yglan boldy
- Eýranyň nebit daşaýan gämisi gark boldy
- Owganystanda Taliban topary bilen Yslam partiýasynyň arasynda çaknyşyklar ýüze çykdy
- Donald Trampyň eden bihormatçylygyna Afrikanyň 54 ýurdy gaýtawul berdi
- musulman ýurtlaryň 13-nji parlamentara maslahaty Tehranda öz işine başlady
- Zarif:medeni gepleşikler hemmeler üçin gaty zerur meseledir
Din we Saglyk